
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBĖS TARYBOS 2007 M. BIRŽELIO 28 D. SPRENDIMO NR. T-98 DALINIO PAKEITIMO

2012 m. kovo 29 d. Nr. T-146
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 str. 1 d. ir atsižvelgdama į asociacijos Degutinės kaimo bendruomenės centro 2012 m. sausio 17 d. prašymą, nusprendžia:

1. Iš dalies pakeisti rajono savivaldybės tarybos 2007 m. birželio 28 d. sprendimo Nr. T-98 „Dėl negyvenamųjų patalpų, esančių Griškabūdžio seniūnijoje, Degutinės kaime, Liepų g. 1, perdavimo laikinai neatlygintinai valdyti ir naudotis“ (su vėlesniu rajono savivaldybės tarybos 2008 m. gruodžio 23 d. sprendimu Nr. T-365) 1 punktą ir jį išdėstyti nauja redakcija:



„1. Perduoti asociacijai Degutinės kaimo bendruomenės centrui laikinai neatlygintinai valdyti ir naudotis pagal panaudos sutartį penkiolikai metų rajono savivaldybei nuosavybės teise priklausančias ir šiuo metu rajono savivaldybės administracijos patikėjimo teise valdomas 364,38 kv. m ploto negyvenamąsias patalpas, esančias Griškabūdžio seniūnijoje, Degutinės kaime, Liepų g. 1 (Nekilnojamojo daikto kadastrinių matavimų byloje Nr. 84/11300 pastato šifras 1C1/b, patalpų indeksai – nuo R-1 iki R-10 ir nuo 1-3 iki 1-24; unikalus pastato Nr. 4400-0849-0459) su 6,15 kv. m bendro naudojimo patalpų, pažymėtų indeksais – 1-1; 1-2 (visų perduodamų patalpų bendras plotas – 370,53 kv. m), asociacijos Degutinės kaimo bendruomenės centro įstatuose šiuo metu numatytoms funkcijoms vykdyti.“

2. Įgalioti rajono savivaldybės administracijos direktorių sudaryti ir pasirašyti susitarimą dėl rajono savivaldybės turto panaudos sutarties Nr. 1D-39, sudarytos 2007 m. liepos 2 d., pakeitimo ir perdavimo-priėmimo aktą.

